《晓行寒甚途中口占》
清代·张之万

怅望前途宿雾堆，冰霜历尽马蹄催。渐看旭日烘云出，顿觉阳和大地来。

漫忆寻梅驰玉勒，谁家对雪酌金杯。关心岂止阌乡狱，百万貔貅戍未回。

作者简介：（1811—1897）直隶南皮人，字子青。张之洞兄。道光二十七年进士。同治间署河南巡抚，督军拒捻军、太平军各部。移督漕运，助淮军堵截赖文光部。历江苏巡抚、浙闽总督。光绪中官至东阁大学士。卒谥文达。